CELEX: 32017R1241
Language: hr
Date: 2017-07-10 00:00:00
Title: Provedbena uredba Vijeća (EU) 2017/1241 od 10. srpnja 2017. o provedbi Uredbe (EU) br. 36/2012 o mjerama ograničavanja s obzirom na stanje u Siriji

11.7.2017   
            
            
               HR
            
            
               Službeni list Europske unije
            
            
               L 178/1
            
         PROVEDBENA UREDBA VIJEĆA (EU) 2017/1241
   od 10. srpnja 2017.
   o provedbi Uredbe (EU) br. 36/2012 o mjerama ograničavanja s obzirom na stanje u Siriji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji i o stavljanju izvan snage Uredbe (EU) br. 442/2011 (1), a posebno njezin članak 32. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 18. siječnja 2012. donijelo Uredbu (EU) br. 36/2012.
            
         
               (2)
            
            
               Na popisu fizičkih i pravnih osoba, subjekata ili tijela koji podliježu mjerama ograničavanja iz Priloga II. Uredbi (EU) br. 36/2012 („popis”) više se ne bi trebala nalaziti jedna osoba.
            
         
               (3)
            
            
               Na popis subjekata u Prilogu II. Uredbi (EU) br. 36/2012 trebalo bi dodati jedan subjekt.
            
         
               (4)
            
            
               Podatke koji se odnose na jednu osobu iz Priloga II. Uredbi (EU) br. 36/2012 također bi trebalo ažurirati.
            
         
               (5)
            
            
               Prilog II. Uredbi (EU) br. 36/2012 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Prilog II. Uredbi (EU) br. 36/2012 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. srpnja 2017.
      
         
            Za Vijeće
         
         
            Predsjednik
         
         M. MAASIKAS
      
   
   
      (1)  SL L 16, 19.1.2012., str. 1.
   
   
      PRILOG
      Prilog II. Uredbi (EU) br. 36/2012 mijenja se kako slijedi:
      
                  1.
               
               
                  U dijelu A („Osobe”) sljedeća osoba i povezani unos brišu se:
                  
                              „202.
                           
                           
                              Ahmad Barqawi (također poznat kao Ahmed Barqawi)”.
                           
                        
            
                  2.
               
               
                  U dijelu A („Osobe”) unos u vezi s osobom navedenom u nastavku zamjenjuje se sljedećim unosom:
                  
                               
                           
                           
                              Naziv
                           
                           
                              Identifikacijski podaci
                           
                           
                              Razlozi
                           
                           
                              Datum uvrštenja na popis
                           
                        
                              „203.
                           
                           
                              George Haswani
                              (također poznat kao Heswani; Hasawani; Al Hasawani)
                           
                           
                              Adresa: Provincija Damask, Yabroud, Al Jalaa St, Sirija
                           
                           
                              Vodeći poslovni čovjek koji djeluje u Siriji, s interesima i/ili aktivnostima u sektoru inženjerstva, građevinskom sektoru te sektoru nafte i plina. Posjeduje udjele u nizu poduzeća i subjekata u Siriji, posebno u HESCO Engineering and Construction Company, velikom poduzeću za inženjerstvo i graditeljstvo, i/ili ima znatan utjecaj na ta poduzeća.
                           
                           
                              7.3.2015.”
                           
                        
            
                  3.
               
               
                  U dijelu B („Subjekti”) umeće se unos za sljedeći subjekt:
                  
                               
                           
                           
                              Naziv
                           
                           
                              Identifikacijski podaci
                           
                           
                              Razlozi
                           
                           
                              Datum uvrštenja na popis
                           
                        
                              „71.
                           
                           
                              Abdulkarim Group
                              (također poznat kao Al Karim for Trade and Industry/Al Karim Group)
                           
                           
                              5797 Damask,
                              Sirija
                           
                           
                              Abdulkarim Group je međunarodno priznati sirijski konglomerat koji je povezan s Waelom Abdulkarimom, koji je uvršten na popis kao vodeći poslovni čovjek koji djeluje u Siriji.
                           
                           
                              11.7.2017.”